Σχέση μεταξύ διατροφικών προτύπων και καρκίνου του μαστού
Creators: name: Ματθαίου, Αναστασία Ηλία
Publisher: name: Aristotle University of Thessaloniki
Year: 2016
Subjects: Διατροφικά πρότυπα
Καρκίνος του μαστού
Μεσογειακή Διατροφή
Dietary patterns
Breast cancer
Mediterranean diet

description: Σκοπός της παρούσας μελέτης ασθενών-μαρτύρων είναι η διερεύνηση της δυνητικής σχέσης μεταξύ διατροφικών προτύπων και καρκίνου του μαστού. Στη μελέτη έλαβαν μέρος 157 ασθενείς, με πρώτη εκδήλωση καρκίνου του μαστού, και 189 υγιείς γυναίκες. Η μέση ημερήσια ενεργειακή πρόσληψη για τις υγιείς ήταν 1840,60 kcal, ενώ για τις ασθενείς 1740,64 kcal (p=0,013). Η μέση ημερήσια ενεργειακή πρόσληψη από τις πρωτεΐνες ενέπιπτε στο αποδεκτό εύρος των συστάσεων. Όσον αφορά τους υδατάνθρακες και τα λίπη, παρατηρήθηκε μη τήρηση των συστάσεων, με σαφέστατα υψηλότερη συμβολή, επί της προσλαμβανόμενης ενέργειας, των λιπών, και χαμηλότερη συμβολή των υδατανθράκων. Αναφορικά με το βαθμό υιοθέτησης του προτύπου της Μεσογειακής διατροφής, μόνο για το 2,6% του δείγματος καταγράφηκαν υψηλές τιμές. Η Ανάλυση σε Κύριες Συνιστώσες ανέδειξε πέντε άξονες διατροφικών παραμέτρων, που ερμηνεύουν το 74,9% της ολικής διακύμανσης. Οι ασθενείς κατέγραψαν υψηλότερα σκορ στους παράγοντες που αντιπροσωπεύουν τα γαλακτοκομικά και το κόκκινο-λευκό κρέας, ενώ οι υγιείς στους παράγοντες που αντιπροσωπεύουν τα φρούτα-λαχανικά, το ελαιόλαδο και τα επεξεργασμένα δημητριακά. Η Ανάλυση σε Συστάδες εφαρμόστηκε για την κατασκευή τυπολογίας των συμμετεχουσών. Μετά τη σκιαγράφηση του διατροφικού προφίλ των συστάδων, διαπιστώθηκε ότι οι γυναίκες της 3ης Συστάδας υιοθετούν το πιο ισορροπημένο πρότυπο διατροφής, ενώ οι συμμετέχουσες της 2ης Συστάδας υιοθετούν το πιο ανθυγιεινό, έναντι των υπολοίπων, πρότυπο διατροφής. Με την εφαρμογή της λογιστικής παλινδρόμησης, οι άξονες διατροφικών παραμέτρων που αντιστοιχούν στα φρούτα-λαχανικά και στο ελαιόλαδο σχετίστηκαν αρνητικά με την ύπαρξη της νόσου (OR=0,66, 95% ΔΕ: 0,48-0,90 και OR=0,53, 95% ΔΕ: 0,40-0,72, αντίστοιχα). Οι γυναίκες που καταναλώνουν περισσότερο κόκκινο και λευκό κρέας έχουν τριπλάσια πιθανότητα να ανήκουν στην ομάδα των ασθενών (OR=3,12, 95% ΔΕ: 2,14-4,56). Συμπερασματικά, προτείνεται ότι η υιοθέτηση ενός διατροφικού προτύπου που προσεγγίζει ολιστικά αυτό της Μεσογεικής Διατροφής θα μπορούσε να συμβάλλει στη μείωση της επίπτωσης του καρκίνου του μαστού.
description: The aim of this case-control study was to investigate the potential association of dietary patterns with the incidence of breast cancer. The accessible population included 157 patients, with first onset of breast cancer, and 189 healthy women. The mean daily energy intake of breast cancer cases was 1740.64 kcal, while in controls 1840.60 kcal (p=0.013). Although the participants were compliant with the recommendations regarding the mean daily energy intake from proteins, the percentage of calories derived from lipids was rather high and that of carbohydrates rather low when compared with recommendations. As far as adherence to the Mediterranean diet is concerned, only 2.6% of the sample exhibited a high degree of adoption. The Principal Component Analysis extracted 5 significant components, which explained the 74.9% of the total variance. The Hierarchical Cluster Analysis was used to identify homogenous groups of participants with similar dietary habits. After outlining the nutritional profile of the clusters, it was found that women of the third cluster adopted a more balanced dietary pattern. The participants of the second cluster followed, compared to the others, the most unhealthy dietary pattern. By applying logistic regression, components, which reflect the consumption of fruits-vegetables and olive oil, were favorably associated with the absence of having breast cancer (OR=0.66, 95%CI: 0.48-0.90 and OR=0.53, 95%CI: 0.40-0.72, respectively). Women, who consumed more red and white meat, had three-fold possibility of belonging to the group of cases (OR = 3.12, 95% CI: 2.14 to 4.56). In conclusion, the results of this study suggest that the adoption of a dietary pattern resembling the Mediterranean diet approach may contribute to the reduction of breast cancer incidence.